
ROE MIUM. 


| H EPATITIS pre omnibus, de quibus Noſolo- 
gi egerunt, morbis, hujus diſſertationis argumen- 
tum mihi arriſit, non ſolum quia rarius in hujuſ- 
modi tentaminibus tractatur, ſed etiam quia in ill 
terrarum plaga, in qua futurum ſpero ut vitam 
poſthac degam, frequentius occurrit. 

Vit dis acutæ characterem pro more ſuo tradidit, cum 


ji CUuLLENUS perſpicuum et concinnum hepatitis. 
| 

it autem lenta morbi ſpecies in hac regione perrara 
| ſit, ſatis habuit brevem ejus hiſtoriam, potius quam 
ſigna quibus a cæteris omnibus dignoſcatur, tra- 
didiſſe. Cum de utraque morbi formà paucis diſ- 
ſerere mecum decreverim, definitiones de induſ- 


tria ſilebo, ſatius fore ratus conſpectum ſignorum 

| n 1 
| | generalem, quo utraque morbi ſpecies dignoſcatur, 


tradere, ubi de morbi hiſtoria, et diagnoſi agetur, 


HISTORIA 

HISTORIA MORBI: 


HzeaATIT1s in duas ſpecies dividitur, nempe in 
acutam et lentam ; illam prægreditur horripilatio 
plus minuſve gravis, quæ tamen in nonnullis ex- 
emplis adeo levis eſt, ut zgri obſervationem effu- 
giat, hanc excipiunt calor auctus, arteriarumque 
pulſus duri et frequentes. Hæc ſigna dolor plus 
minuſve acutus comitatur, plerumque hypochon- 
drii dextri, qui ſub inſpirationem augetur, pleuri- 
tici inſtar, gravi ſimul urgente vigilia, et interdum 
delirio : Æger in latus affectum facllius cubat. 
In quibuſdam exemplis adeſt tuſſis plerumque ſie- 
ca, nonnunquàm vero humida. Urina colore ru- 
bicundiore, felle haud raro tincta, et parci quan- 


titate ſecernitur. 


Inſigniter arent os, fauces, et lingua, que cruſ- 
ta albida plerumque obducitur. Indiciis jam tra- 
ditis hepatitis acuta potiſſimum inſignitur, phæno- 

mena autem pro varia morbi ſede haud parum va- 
riare ſolent; fi nimirum inflammatio ſuperficiem he- 
patis convexam occupaverit, ita ut peritonæum 
afficiatur, tumor plus minus percipi poteſt, dolor- 
que preſſu augetur; fi autem ſedem figat in illa 
jecinoris parte, quæ proxime diaphragmati jacet, 
moleſta exoritur ſpirandi difficultas, cum tuſſi ſic- 
ci et frequenti, acutiſque doloribus, qui per di- 
verſas thoracis partes vibrantur, et ad claviculam, 
ſcapulam, ſummumque humeri dextri uſque per- 
tingunt. Si vero denique jecoris parti ventri- 
culo proximæ inflammatio inſideat, nauſeæ vehe- 
menti, et vomitioni haud rarò bilioſæ occaſionem 
præbet. Septum tranſverſum tanta interdum vi 


afficitur, ut æger antrorſum, arcùs inſtar, incurve- 


tur, quo corporis ſitu ſolo dolor levatur, ſpirituſ- 


que ſimul horrendo ſingultu interpellatur. 


Canalis inteſtinalis tanto nonnunquam torpore 
afficitur, ut licet fel uberius fluat, ut ex vomitu 
bilioſo, quo æger ſæpe torquetur, ſatis conſtat, 


cathartica tamen acria neceſſaria ſiant. Veriſimile 
mihi 

mihi videtur, hepatiriden acutam ſedem ſuam in 


ſuperficie hepatis ſola plerumque figere, lentam 
vero intra parenchyma ejuidem fere cohiberi, 
in hoc enim inveniuntur ſæpe abſceſſus, qui vel 
ſecum invicem commercium habent, vel cellulis 
diſtinctis, favi inſtar, ſeparantur, nulla ſimul ſuper- 
ficiei hepatis injuria, quæ ſenſibus percipi po- 


teſt, exiſtente. 


Signa hepatitidis acutæ maximè communia jam 


tradidimus, et graviter dolendum eſt, eadem eſſe 


nonnunquam adeò obſcura, ut medicorum exper- 


tifimorum obſervationem effugiant : De illis qui- 


dem ſi Morgagnio fides habenda, male judicave- 


runt, et Valſalva, et Michael Sarconius, eadem 
peripneumoniæ ſigna rati. Hepatitidis autem 
lente, cujus hiſtoriam jam tradere conabor, ac- 
ceſſus eſt magis adhuc obſcurus et doloſus, haud 
rard enim fit, ut nulla ex ſignis ſupra traditis ex- 


hibeat, et inveniatur extitiſſe ſola inciſione cadave- 


rum in quorum jecoribus magni abſceſſus, inflam- 


mationis prægreſſæ effectus, reperti fuerunt. 
Hepatitis 

Hepatitis lenta dividi poteſt in idiopathicam et 
ſymptomaticam: Hujus ſpeciei initio et præcipue 
poſt paſtum æger de ventriculi inflatione, ple- 
nitudinis ſenſu et diſtentione, ructu vario et præ- 
cipue acido comitante, conqueritur: Cibi appe- 
tentia eſt varia, æger enim cibum modo faſtidit, 
modo præter ſolitum appetit, et ſi genio ſuo indul- 
geat, omnia ſigna exacerbantur, et ventriculus 
adeò infirmatur, ut cibum crudum et indigeſtum 
diu retineat. Vultus ſimul inſignem mutationem 
patitur, nitor ſolitus eum deſerit, oculi hebeſcunt, 
et torpent, et tunica ipſorum conjunctiva modo 
flaveſcit, ſæpius autem oculorum albor ſolito ob- 


ſeurior fit, et facies tumida et lurida evadit. 


Hæc ſigna comitatur moleſtiæ ſenſus, qui ad re- 
gionem epigaſtricam refertur, et ad hypochondrium 
dextrum tranſvolat; de hoc ſigno æger, utpote ven- 
triculi affectionem ratus, ſæpe malè judicat: Hic 
moleſtize ſenſus preſſu augetur, ad ſummum hume- 
ri dextri, et claviculam uſque vibratur, nec rarò 


cum conſimili harum partium dolore, et moleſtia 


alternat. 

alternat. Zger interea languore, laſſitudine, ſums. 


mo cujuſvis nifus faſtidio, et ineluctabili in ſome 


num proclivitate afficitur ; ſomnus vero fugax eſt, 
rarò miſerum reficit, diriſque inſomniis abrumpi- 
tur. Spiritus ægrè trahitur, et frequenti ſuſpirio 
interrumpitur. Animus triſtis et demiſſus eſt, ſo- 
litudinem amat, oblectamenta fugit, et ab homi- 
num oculis, et convictu ſemotus, ſorti ſuæ lugubri 
illachrymat. Hepatitidis idiopathicæ lentæ initio 
alvus comprimitur, morbo autem inveterato, et pa- 
riter per totum hepatitidis ſymptomaticæ decur- 
ſum varia eſt, modo aſtricta, modo levitate affec- 
ta; dejectioneſque plerumque parcæ ſunt, olidæ, 
ac mucoſœ, abdomine ſimul tumido ac tenſo ex- 


iſtente. 


Pulſus arteriarum in quibuſdam exemplis vix 
ullam mutationem ſubit, neque validior neque fre- 
quentior, ſed contra nonnunquam præter naturam 


tardior factus. 


Lingua 

Lingua eſt albida, ficca, et quaſi villoſa ; cutis 
arida, duriuſcula, et conſtricta, et urina parca et 
rubra redditur ; ſpiritus ab initio uſque plus mi- 
nus difficile trahitur, hoc autem ſignum morbi pro- 
greſſu, et finem verſus augetur, comitante ſœpè 


tuſſi ſicca, rauca et ſonora, quæ lateris dolorem 


auget. 


Gingivæ ab initio uſque tactu duræ percipiun- 
tur. Humeri affectio modo ante exiſtit, quam la- 
teris dolor ſentitur, modo autem penitus deeſt; 
nonnunquam autem humero preſſo excitari poteſt, 


licet ab ægro antea non ſentiebatur. 


Morbo huc uſque provecto, dolores modo obtu- 
ſi, modo autem acuti et vellicantes, huc illuc vi- 
brati, partibus ſimul plus minus duris ac tumidis, 
preſſu augentur, et cum plenitudinis et ponderis 
ſenſu in epigaſtrio et hypochondrio ſentito alter- 


nant. 

Eger in neutrum latus facile cubat, dolor eſt 
plerumque minor, quando in dorſum, capite et 
humeris aliquantulum elevatis, et ad dextrum latus 


leniter inclinatus recumbit; 


Reſpiratio tandem haud parum turbatur, dolo- 
reſque ſimiles iis, qui obſervantur in pneumonia, 
quacum hepatitis nonnunquam conjungitur, in di- 
verſas thoracis partes vibrantur. Singultus ac 
vomitus raro lentam, ſæpe vero acutam hepatiti- 


den comitari obſervantur. 


Icterus interdum forte conjungitur, minime ve- 
ro pro ſigno perpetuo, uti nonnullis perſuadetur; 


habendus eſt. 


Aſcites, et anaſarca hepatitidi lentæ ſupervene- 
runt ob hepar mole auctum venas vicinas compri- 


mens, et ſic ſanguinis reditui obicem ponens. 


Nemo poſt pubertatem, modo cauſis excitanti- 
bus objiciatur, ab hoc morbo immunis eſt; tem- 

peramento autem ſanguineo prediti pre cæteris 


huic morbo opportuni ſunt. 


Dr G1KRDLESTONE ſe neminem unquam præter 
adultos morbo affectum vidiſſe obſervat ; ex vi- 
ginti tympaniſtis legionis centeſime prime, ne 
unus quidem morbo correptus fuit, quamvis per- 
petuo in armis erant, et itinera ſua, quovis alio ex 


commilitonibus ſuis conſtantius, faciebant. 


Propoſitione, que hic ſubſequitur, perpenſa, 


videtur ſagacem Dr FRANK cenſuiſſe, hepatitiden 


eſſe morbum hæreditarium; quæ autem ſuper hac 


re obſervat, nondum aliorum obſervatione adeo 
confirmantur, ut uſdem diutius, quam dum verba 
ipſius citamus, hic loci immoremur. Hoc verba 


habet: 


“ Poſt pulmones, ac cerebrum nullum fere viſ- 
«© cus eſt, quod hwreditatio magis quam hepar 
& jure ægrotet; novimuſque familias quibus non 


© chronicis modo, ſed inflammatoriis adeo affecti- 

bus ſingulari protinus diſpoſitione hepar fre- 


gquentius laboraret.“ 


Hepatitidis duratio eſt admodum varia, modo 
enim ſigna non niſi poſt longum tempus ſtadia ſua 
diverſa percurrunt, modo autem ſubito augentur, 
et curſum ſuum brevi abſolvunt, comitantibus exa- 


cerbatione veſpertina, ſudore nocturno, magna 


debilitate, alvique proluvie exhauriente, et nauſeo- 


ſa, donec æger tandem febre hectica, quæ naſcitur 
ex pluribus hepatis abſceſſibus ruptis, e medio tol- 
litur. Hepatitis modo jam deſcripto inchoat, pro- 
greditur, et tandem ad ſinem pervenit; facile au- 
tem percipitur morbi impetum et progreſſum, non 
ſolum eauſarum excitantium diverſitate, viribus, et 
operand: modo, fed etiam diverſa ægrorum ante 
morbum inchoatum conditione, adeo variari poſſe, 
ut ſigna nunquam in ullis binis, nedum in pluribus 
ægris, eadem eſſe poſſint. Cuncta ſigna ſupra re- 
cenſita raro in eodem ægro adſunt; quodque ma- 


gis notabile eſt, hepatitis indiciis adeo obſcuris in- 


terdum comitatur, ut maxime in re medica vexſati, 

eundem adeſſe ne quidem ſuſpicentur. Quando 
morbus hac forma inſidioſa adoritur, prima ſigna, 
quatenus obſervatione conſtat, ſunt dejectiones fre- 
quentes, parc, mucoſæ, et acres, torminibus pa- 
rum regularibus, et teneſmo comitatæ. Ante ve- 
ro quam hæc ſigna ſe oſtenderint, ægri vultus ac- 
curate obſervanti haud parum in deterius mutatus, 
et nitorem ſuum naturalem amiſiſſe, videbitur. 
Ager interdum de nullo dolore conqueritur, fed 
cibi appetentia deficit, macreſcit, animo labaſcit, 
vires ſubito franguntur, priſtinus oris nitor eva- 
neſcit, et tandem putrida alvi proluvie, et febre 
hectica corripitur, quibus, ne quidem ſuſpicatus 
hanc diram ſignorum ſeriem ex hepatis affectione 
ortam eſſe, brevi aufertur. Obſervandum eſt dor- 
ſum et humeros hoc morbo affectorum incurvari, 
et inſigniter antrorſum flecti; pettus quoque no- 


tabili modo mutari, et informe reddi. 


Hepatitis lenta interdum impetum facit forma 


pyrexiz parum regularis, incertis intervallis ado- 


rientis, comitantibus ſimul calore intenſo, ſiti, et 


arteriarum 

arteriarum pulſu debili, parvo, et interdum ab- 
normi, quamviſque caloris, et moleſtiæ ſenſus eo- 
dem tempore in epigaſtrio, et hypochondrio dex- 
tro percipiuntur, morbus tamen, eo quod ſigna 
conſimilia in aliis pyrexiis obſervantur, longius an- 
te progreditur, quam vel minime ſuſpectus habe- 
tur. Eft varietas febris intermittentis partibus 
Indiæ montoſis propria, quæ Anglicè vocatur Hill 


Fever, hepatiſque, et præcipuè lobi ſiniſtri affec- 


tione pendet, et hydrargyro ſanatur. 


Dr MaclLEAN nos certiores facit, chirurgum 
ſpectabilem apud Bombaiam vidiſſe tria hujus fe- 
pris peculiaris exempla, quæ aſthmatis forma im- 
petum fecerunt, remediiſque, quæ vulgo in iſto 
morbo adhibentur, reſiſtiterunt, tandem vero he- 
patitidis forma induta, hydrargyri viribus ceſſe- 
runt: Porro unum ex iiſdem ægris alteram ejuſ- 


dem morbi tentationem paſſum, et eodem remedio 


ut antea ſanatum eſſe, addit. 


VAN 

Van SWIETEN quoque aſſerit ſpeciem hepati- 
tidis leviorem nonnunquam febres intermittentes 
autumnales comitari, et in illa abſtinendum eſſe a 
cinchona, quippe quæ cum manifeſto ægrorum 
damno adhibita fuit in Belgicis provinciis, et præ- 
cipue Lugduni Batavorum, ad profligandam hu- 
juſmodi febrem, quæ anno præſentis ſeculi decimo 


nono tota Europa per populum graſſata eſt. 


Dr CxAwronp, hepatis auctam molem fine 
alio ejuſdem vitio obſervavit; inciſio cadaverum, 
immenſam hepatis molem, ambo hypochondria oc- 
cupantem, et ad hypogaſtrium deſcendentem, oſ- 
tendit. Morbus, ut ait hicce auctor, acutus eſt, 


et venz ſectioni, et catharticis cedit. 


Hepatitis lenta nonnunquam in acutam, quaſi 
indolem ſuam mutata, deſinit; hæc mutatio ali- 
quando tarde, vixque percipiendo modo eſſicitur, 
nonnunquam vero ſubito ob magnam vim, qua 
pollent nonnullæ cauſæ excitantes, quales ſunt ni- 
mius vin, aliorumque medicamentorum cardiaco- 

rum uſus, quibus infelix ad triſtitiam ſuam depel- 
lendam utitur : Dubitari autem poteſt num hec 
mutatio hepatitis acuta, vel major hepatitidis len- 


tz gradus appellanda ſit. 


Dr GigpbLESTONE opinatur primum hepatiti- 
dis ſtadium ad hepatitiden lentam fere ſemper per- 
tinere ; hoc autem repugnat noſtræ, aliorumque 
accuratorum aucorum experientiæ, et contendi- 
mus acutam ſæpe prægredi, et deſinere in ſpeciem 
lentam. Obſervationibus Dr MacLEANet CLARKE 
collatis, veriſimile videatur, lobum hepatis ſini- 
ſtrum ſæpius tentari in India Orientali, quam in 
Occidentali; hic enim unum tantum vidit caſum, 
in quo ſiniſter lobus afficiebatur. Porro videretur 
abſceſſus hepatis diſtinctos et ſeparatos frequen- 
tiores eſſe in Orientali quam in Occidentali he- 


miſpherio. 


FERREINIUs ab omnibus auctoribus diſſidet, 
aſſeritque hepatitiden frequentius occurrere in Eu- 
ropa, quam vel in India Orientali, vel Occidentali, 


morbum- 

morbumque ſedem ſuam in ſiniſtro lobo ſepius 
figere. 


Miſeri qui in utraque India hoc morbo labo- 
rant, raro medicum accerſunt, donec lateris tumor, 


et abſceſſus prominentes ſe oſtenderint, 


ce ſero medicina paratur, 


« Cum mala per longas in valuere moras.” 


In hoc loco inauſpicato eſt utriuſque Indiæ plebe- 
cula, quæ fere ſemper cauſis morbi excitantibus 
objicitur, et diæta ex frugibus tenui et aquoſa 
veſcitur ; hinc tabe lenta, vixque percipienda con- 
ficitur, et tandem morbo paulatim aufertur. Hi 
miſerandi ſolita ſua negotia per plures ſeptimanas 
curant, nec unquam, niſi dolor urgeat, medelam 
quzrunt ; hinc, morbus, cauſis excitantibus de- 
nuo admotis, tacite redit, in ſuppurationem pau- 
latim abiturus. Hepatitis eſt ſæpe ſymptoma vel 
comes aliorum morborum, quates ſunt febres in- 
termittentes et remittentes, et dyſenteria imperite 


tractata, et ſane vix datur Indiæ morbus, qui non 
| dat, 

dat, vel auget proclivitatem in hepatitiden. Porro 
obſervatum eſt hos morbos, et medicamenta, qui- 
bus ſanantur, haud raro latitantis inſidioſi mali 
ſcintillas accendere: Hinc omnium harum miſe- 
riarum culpa haud raro in medicum nihil tote me- 
rentem ſæpe rejicitur. Quando Indiæ morbi ſo- 
litis remediis non cedunt, ſæpe ex hepate obſtructo 
pendere inveniuntur; hoc medici ſuſpectum haben- 
tes ad hydrargyrum, quaſi ſolum remedium, ſæpe 
confugiunt: Manifeſtum eſt autem haud parva hic 
loci prudentia opus eſſe, alioquin multum damni, et 
periculum non leve facile oriri poſſe. Hepatitidis 
lentæ progreflus eſt admodum varius, modo intra 
paucorum dierum ſpatium velox terminatur, modo 
autem ſeptimanas plures, immo menſes, vel etiam 
annos, ni cauſa aliqua occaſionali violentiore ſti- 


muletur, ad curſum ſuum abſolvendum requirit. 

HEPATITIDIS TERMINATIONES. 


Hz ſunt reſolutio, ſuppuratio, ſchirrhus, et uti 


crediderim, raro licet, gangræna. 


Sunt quibus videtur, hepatitiden vix et ne vix 
quidem in regionibus calidis in ſchirrum abire, cum 
autem hic morbi terminus cadaverum inciſione 
demonſtratur, hujuſmodi dubiis parum fidendum 
eſt. 


Quando reſolutione terminatur, finis hicce op- 
tandus plerumque copioſa ſurſum, et certius ad- 
huc deorſum, exinanitione fellis comitatur; hæc 
evacuatio certiſſimum fauſti exitus indicium eſt, in 
lenta præſertim hepatitide, indicat enim vaſorum 
debilitatem, quæ in hac ſpecie princeps morbi cau- 
ſa habenda eſt, non eſſe admodum gravem, et con- 
geſtionem brevi eſſe tollendam, quod cujuſvis in- 
flammationis, ſive activæ, ſive paſlivz, ſive acute, 


five 

five lentæ, ſanationi neceſſarium duco. Plures 
alias exinanitiones felicem huncce hepatitidis finem 
comitari obſervatum eſt, quales ſunt ſanguinis 
fluxus e naribus, vel ex vaſis hæmorrhoidalibus, 
dejectiones mucoſæ, ſudor tepidus, fluidus, ac uni- 
verſalis, urinæ fluxus ſedimentum copioſum depo- 
nens, et excreatio libera, et copioſa in exemplis, 
quæ tuſſi ſicca, dolenti, ac difficili antea comitata 


fuerant. 


De hac inorbi terminatione dubitare videtur 
illuſtris CuLLENUs hac queſtione, 
« Can this diſeaſe be reſolved by expectoration n 
Vir ſagax Dr Saunpers fe morbi reſolutios 
nem excreatione muci ex Bronchiis libera comita- 


tam aſſerit. 


Alia eſt denique, nec improbabilis quidem 
res, quæ hepatitidis reſolutionem comitatur, ex- 
ſudatio nimirum viſcida, ex hepatis ſuperſicie; 
que inflammationi adhæſivæ occaſionem præ- 
bet; hæc quidem cauſa, aut res circumſtans he- 


patitidi acutæ propria videtur, nec improbabile 


C 2 | videtur, 


WER Dd 2 * 
— — —— 


S 


W RA E T = — n — p 8 


20 DE HEPATITIDE. 
videtur, quin aliquis ejuſdem gradus hanc ſpeciem 


ſemper comitetur; plurimi enim ex iis, qui reva- 
leſcunt, per totum vitæ curſum, in latus ſiniſtrum 
difficilius cubare, et lateris dextri dolore ſub quo- 
vis niſu ſubito affici obſervantur, quæ quidem ſig- 
na probabiliter hujuſmodi adhæſionibus tribuenda 


ſunt. 


Suppurationis tempus diverſum eſt, pro ægri 


temperamento, climatis natura, anni tempeſtate, 


inflammationis magnitudine, vel remediis adhibitis ; 
ſi pyrexia et dolor violenti fuerint, et paucos dies 
perſtiterint, ſuppuratio ſupervenire ſolet, et mag- 
na puris copia formatur, et fi inflammatio con- 
vexam hepatis ſuperficiem occupaverit, tumor fit 
magis prominens, et fluctuatio percipi poteſt, ita ut 
chirurgus ad pus artificioſe evacuandum dirigatur. 


Progrediente ſuppuratione, rigores frequentes per- 


cipiuntur, doloremque acutum excipit ponderis, 


et oppreſſionis ſenſus. Quando morbus in con- 
cava jecinoris parte ſedet, tumor et fluctuatio non 
ſemper percipi poſſunt, ſolita autem ſuppurationis 


ſigna 

ſigna plerumque obſervari queunt in omnibus ex- 
emplis in quibus formatur pus. De hac re ita 
dicit CULLENUs, © Tempore ſuppurationis, unus, 
plureſve abſceſſus intra hepar formantur, puſ- 
que per diverſas, pro diverſa morbi ſede, vias 
eliminatur: Hoc fiert poteſt per ductus biliarios, 
vel {i pars ſuppurata non ar&te adhæreat parti- 
bus vicinis, in abdominis cavum erumpere po- 
teſt: Quando autem adhæſio firma eſt, evacua- 


tio per varios exitus, pro varia morbi ſede 


ſiet. 


<« Morbo convexam hepatis ſuperficiem oc- 
cupante, fi ſuppuratum adhæreat peritonzo te- 
gumenta communia intus ſuccingenti, pus per 
hec viam ſibi foras pateſacere poteſt, vel ſi ad- 
nectatur diaphragmati, hoc exeſo, tranſire in 
thoracis cavum, vel in pulmonem, et ex hoc ex- 


ſcreari poteſt. 


* Quando abſceſſus parti jecinoris concave in- 


ſidet, pus ob variam adhæſionem poteſt erum- 


pere 


me 

pere in ventriculum ; vel recta, vel per ductus 


biliarios, in inteſtina tranſire poteſt.”” 


Si via per quam tranſit in inteſtina ſit facilis et 


aperta, æger etiam poſt maciem inſignem, aliaque 


indicia minitantia, de quibus vix bene ſperare licet, 
ſanitatem ſæpe recuperat. Si pus in thoracis, ab- 
dominiſve cavum erumpat, exitium plerumque af- 
fert. Sæpe evenit, ut magnus abſceſſus velociter 
formetur, qui vas aliquod magnum ſanguiferum 
rodendo, vel pus in abdominis cavum exonerando, 
lethalis evaſit. Signa puris formationem indi- 
cantia ſubito nonnunquam ceſſarunt, in hujuſmo- 


di exemplis poſitum fuit, vel pus per metaſtaſin ex 


hepate alio tranſiviſſe, vel rapide reſorptum urina 


eliminatum eſſe. 


Suppurationis autem ſigna valde manifeſta ſem- 
per non ſunt; horum inſigniora ſunt remiſſio dolo- 
ris cum ſenſu pulſationis et ponderis in hypochon- 
drio dextro, preſertim quando æger in latus ſi- 
niſtrum recumbit; in multis quidem- exemplis fluc« 


tuatio 

tuatio eſt ſatis manifeſta, ſunt rigores, qui ſæpe 
recurrunt, et febricula ſub noctem, cum faciei ru- 


bore, et calore aucto, proclivitate in ſudorem pro- 


ſuſum, aliiſque febris hecticæ indiciis : Signa autem 


ſuppurationis ſunt interdum adeo obſcura, et pus 
progreſſu adeo tardo et vix percipiendo formatur, 
ut etiam in uſu medico expertiſſimi hallucinati 
ſuerint, morbum reſolutione terminatum rati, 
quando revera in ſuppurationem defiit, Quando 
dolor inſigniter remittit, vel una cum cæteris ſig- 
nis penitus ceſſat, non ſolum æger, ſed etiam medi- 
cus ipſe facile in hunc errorem incidunt; hinc me- 
dicamenta efficaciſſima negliguntur, donec abſceſſus 
tandem extrorſum tumens, vel febris lenta ſuppura- 
mento interno ſuperveniens, chimeram fugaverit, 
et xeri, medicique ſpem et gaudium fruſtrati fue, 


rint. 


Ab hoc erroris fonte plerumque caveri poteſt, 
animum ad res ſequentes advertendo : Si doloris 
remiſſio vel ceſſatio aliqua exinanitione non comi- 
tatur, ſi ſanus facici color non redierit, ft quævis 


functionum 

functionum multum infirmetur, ſi difficile in latus 

ſiniſtrum cubatur, ſi hæc difficultas tempori, quo 
in illud latus cubatur, pro rata portione reſpon- 
deat, et excipiatur ponderis, et tandem doloris 
ſenſu, et ſi denique febricula veſpertina cum rigoris 
ſenſu ſupervenerit, indicium de morbi eventu cau- 
tiſſime ferendum erit; hujuſmodi enim rebus ad- 
ſtantibus, ſuppurationem ingruere, vel revera a- 
deſſe plerumque invenietur. In exemplis dubiis, 


in quibus nulla hujuſmodi ſigna ad indicium noſ- 


trum dirigendum exiſtunt, judicare plerumque va- 


lebimus ſuppurationem vel inſtare, vel jam adeſſe 
collocando ægrum per tempus inſigne in latus ſi- 
niſtrum, et de ſenſibus ſuis interrogando; hoc 
conſilio præcipi poteſt ægro ut in latus ſiniſtrum 


recumbens dormiat. 


Dr FRANK affirmat ſe noviſſe totam ſuperficiem 
hepatis, et veſiculæ bilis affectam inflammatione, 
et gangræna huic ſuperveniente, quæ ex calculis 
ductui hepatico, aut cyſtico hæœrentibus originem 


traxerunt. 


Dr 

Dr SAUNDERS meminit ſe quædam vidiſſe ex- 
empla, in quibus dolor et inflammatio ſubito ſub- 
ſederunt, et excipiebantur pulſu tremulo, ac parvo, 
frigore extremorum, animi deliquio, et tandem 
morte. Mihi ipſi quidem vidiſſe contigit caſum, 
qui eodem modo defiit, ita ut fit, cur ſuſpicemur 
hepatitiden, in quibuſdam exemplis, aliarum in- 


flammationum inſtar, in gangrænam abire poſſe. 


Hepatitis interdum deſinit in ſchirrum hepatis, 
quod plerumque mole, et pondere augetur, modo 
autem his utriſque minuitur; de hac re fuſius 
tractabimus in proximo hujus diſſertationis capite, 
ubi de phœnomenis cadaverum inciſione inventis 


dicturi ſumus. 

CADAVERUM INCISIO. 
A 2 
LIE V TAuD, MogcAdxI, Box Tus, et Ball. 
LIE nos docent, ſpecies hoc modo inventas admo- 
dum varias eſſe. Obſervavimus ſupra, hepatiti- 
den ſæpe in ſuppurationem terminari, et pus non- 
nunquam, diaphragmate exeſo, in cavum thoracis 
irrumpere; ſanguiniſque circultum ob hepar ve- 
nas vicinas comprimens adeo impediri, ut aſcites 


ſubnaſcatur. 


Ad has res confirmandas, ſit mihi fas hic loci ci- 


tare caſum a MoR ANI deſumptum, qui his 


utriſque lumen offundet. 

* Sexagenaria mulier diu queritur de dolore 
ſupra umbilicalem regionem, ſitit, tuſſit, exſpuit 
catarrhalem materiam; poſtremo difficile reſpi- 
rat, pauciſque ante mortem diebus, repente in- 
tumeſcit venter, ædemate pedes occupantur; 


tandem 

tandem ſenſun illo deficiente dolore fit vivendi 
finis. 


* 


4s 

In ventre magna limpidæe aquæ copia; nul- 
lum vaſorum lymphaticorum veſtigium ; lien na- 
turali duplo major. Hepar durum cui annexa 
fellis veſicula plena erat calculis lævigatis: Alia 
autem in parte veſicularum congeries hepati in- 
hærens cernebatur, quibus laceratis, ſerum efflu- 
ebat. Intra ſubſtantiam autem ejuſdem viſce- 
ris, eam partem verſus quæ diaphragma ſpecta- 
bat, cavum abſceſſus inventum eſt, plus tertia 
jecinoris parte occupans: Eruperat, diaphrag- 
mate perforato, materia abſceſſus in dexteram 


thoracis caveam, que tota ſanioſo pure plena 


erat: Pulmo tamen ſanus ſuit.“ 


Dr MacLEAN quatuor cadaverum inciſiones 
tradit, in quibus abſceſſus exederunt pulmonem, 
et pus plus minuſve ante mortem exſcreatum fuit : 
In his omnibus exemplis bronchia infarcta fuerunt 
pure cum ſanguine commiſto, haud abſimili iſt, 

quod tuſſiendo rejectum fuerat. Pulmo dexter 
adliærebat inſigni pleuræ portioni, præcipue circa 
foramen in diaphragmate roſum, quod erat trium 
digitorum capax. Circa hæc foramina plures 
diverſe molis ſubſtantiæ, ſchirri inſtar, uti ex ea- 


rundem duritie, dum ſcalpello incidebantur, con- 


ſtiterat: In uno ex his exemplis, quæ pneumo- 


niam ab initio uſque comitem habuerat, pulmonis 
dextri adhæſio erat firma, et late diffuſa, ſiniſtri 
vero laxa, et partialis extitit; et libra, vel circiter, 


laticis ſeroſi, et flaveſcentis, in pericardio reperta 


eſt: In hoc quoque exemplo lobi hepatis finiſtri 


abſceſſus aderat, ex quo pus per dies quatuorde- 
cim ante manarat, quam æger mortem obiit, quod- 
que ſignis, ex quibus bonum augurari licebat, co- 
mitatum fuerat, donec magnus dextri lobi abſceſ- 
ſus viam ſibi in thoracis cavum patefecit. In om- 
nibus his quatuor exemplis veſica bilis felle viſcido 
diſtenta erat, hepatiſque ſuperficies inſigni ſepti 
tranſverſi portioni adhærebat, et in uno eorun- 
dem erat peculiaris adhæſio hepar inter, et re- 


nem dextrum. Hepatis ſuperficies modo maculis 
_ lividis 

lividis interſtincta, modo naturalis apparebat: In 
omnibus ſepti tranſverſi tendo foramine penitus 
erat exeſus: Ut verbo expediam, nullum datur 
viſcus vicinum, cui hepar non adhærebat in non- 
nullis ex his quatuor exemplis. 

In multis ductus et veſica bilis inflammationis ma- 
nifeſtæ indicia oſtendunt, et meſenterii glandulæ 
interdum duræ, et mole auctæ, præſertim in his, 
qui hepatitide lenta dyſenteriæ ſignis comitata diu 
laborabant. Porro ſplen quoque affici, et dia- 


phragma maculis lividis diſtingui inveniuntur. 


STALPARTIUS cadaveris inciſionem deſcribit, 
in quo hepar diaphragmati, et hoc pulmoni adhæ- 
rebat; narrat quoque haud exiguam puris copiam 
in pulmonis dextri lobum per fiſtulam putrem ex 


hepate tranſiiſſe. 


Auctor accuratus et concinnus Dr SAUNDERS, 


jam citatus, obſervat, 


* ſDiſſections 

« Diſſections have often ſhewn an enlarged and 
ſchirrous ſtate of the liver; and ſuch a variety 
in the appearances may be obſerved, as to ſug- 
geſt the idea of different kinds of ſchirrus; 
ſometimes the liver is found obviouſly ſmaller, 
and its ſhape changed; the lower edge, which 
or the left lobe, be- 
comes rounded and gibbous, and the colour, 
natural to this organ in its healthy ſtate, is loſt, 
and it aſſumes an aſh or clay- coloured hue. If 
we cut into its ſubſtance, we find uniformly a 
ſolid compact appearance, interſperſed with fo- 
ramina, evidently the orifices of divided veſſels; 


but if we compare che cut ſurface of a diſeaſed 


liver with that of a healthy one, we obſerve a 
very ſenſible difference, the later being much 


more porous than the former. 


ce The morbid and compact ſtate, together with 
the diminiſhed bulk of this organ, lead us at 
firſt view to ſuſpect, that the diminiſhed ſize 
may be explained on the principle of conſoli- 


dation 

dation of its ſubſtance; or, in other words, that 
it has gained in compactneſs, what it has leſt in 
external bulk. If this explanation were juſt and 
adequate, we ſhould find the liver of its natu- 
ral weight; but obſervation has evinced, that 
together with a diminution of bulk, there is 
ſome degree of loſs in its weight, evidently 
proving, that a portion of its ſolid ſubſtance has 
been removed, and carried into the general 
maſs, agreeable to a law of the abſorbent ſyſ- 
tem: But it is probable that this diminution 
of ſubſtance is in different degrees, according to 
the duration of the complaint; in the more 
early ſtages of ſchirrous liver, its bulk is not 
ſenſibly diminiſhed; nay I am perſuaded, that 
there is at this period an increaſe both of bulk 
and weight, but that afterwards there is a gra- 


dual diminution of both.“ 


Dr SauxpERs porro aſſerit, effuſionem fieri 


per arteriam hepaticam in hepatitide acuta, per 
venam 

venam portæ autem in lenta: Hæc autem parum 
conſtare videntur. 


* 
Antequam ad diagnoſin tranſibimus, haud abs 
re forſitan foret ex Mox ANI ſcriptis me- 
morare caſum infantis cum duobus hepatibus, 


quorum alterum naturali licet minus, ſolitam ſe- 


dem occupaverat, alterum aliquanto majus pri- 
ori per membranam denſam, et venæ portarum 
trunco adnexum excrevit in tumorem externum 5 
cute haud tectum, quem Boſcus pro cicatrice 
habuit: Nulla fellis veſicula obſervari potuit, in- 
fanſque 35 dies natus e vita conceſſit. Nec ali- 


enum videatur alterum inſigne meminiſſe exem- 


plum in Theatro Divi Thomæ Anatomico Londi- 


ni, non ita pridem a Domino CLI NE obſervatum, 
in quo lobus hepatis magnus ſiniſtrum, ſplen vero 


et cor dextrum latus tenuere. 


DIAG- 

DIAGNOSIS: 


Mozzr, quibus hepatitis confundi poteſt, ſunt 
dyſpepſia, ſpaſmodicæ coli affectiones, rheumatiſ- 
mus muſculorum hepati vicinorum, pneumonia et 


gaſtritis. 


Hepatitis lenta, uti ex hiſtoria ſupra tradita pa- 
tet, ſæpe pro dyſpepſia falſo habetur, et ſummi eſt 
momenti hos morbos a ſe invicem dignoſcere, quia 
remedia admodum diverſa poſtulant, maximaque 
infortunia ex illorum confuſione profluunt. In- 
dicium noſtrum in hac re difficili multum juvabi- 
tur animum ad ſequentia ſigna advertendo : In 
hepatitide lenta æger conqueritur de dolore fu- 
gace, ac levi, quem falſo ad ventriculum refert, 
quique acre ſurſum erumpente levatur ; dolor 
eſt adeo levis, ut periculum non indicet, et hoc, 
quod ructu mitigatur, fidem facit, eundem ex ſto- 
machi cruditate pendere : Manifeſtum eſt autem 


Ez rationem 

rationem levaminis, quod hoc modo obtinetur, 
reddi poſſe, ponendo hepatis preſſuram, quæ ex 
ventriculi diſtentione pendebat, aëris eruptione, 


ſublatam eſſe. 


In exemplis in quibus hepar afficitur, vultus in- 


ſignitur colore peculiari livido, et moeſtitia, que 


hepatitiden lentam latitare indicant, et partium 
epigaſtrio vicinarum, quamlibet leviter preſſarum, 
dolor ſatis notabilis percipitur. Hæc ſigna, pro- 
grediente morbo, præſertim veſperi, comitantur 
pulſu frequentiori, calore aucto, aliiſque pyrexice 
ſignis, quæ nonnunquam detractione ſanguinis, cu- 
jus ſuperficies ſolita phlegmaſiarum phœnomena 


oſtendit, levantur. 


Nonnullæ ſpaſmodicæ coli affectiones hepatiti- 
den adeo exquiſite ſimulant, ut, fi humeri dolor 
abfuerit, difficillime internoſcantur : Quod hang 
difficultatem etiamnum auget, eſt, quod in his af- 
fectionibus, dolor eſt interdum adeo levis et obſcu- 


rus, ut vix percipi poſſit, quod alvus adeo pertina- 


citer 

eiter aſtringitur, et quod decubitus in utrumvis 
latus eſt æque difficilis; in hujuſmodi rebus cir- 
cumſtantibus coli affectionem ab hepatitide diſtin- 
guere valebimus tantum advertendo animum ad 


cuncta ægri ſigna, et hiſtoriam. 


Rheumatiſmus muſculorum hepati vicinorum 
eodem fere modo, et obſervando, dolorem ſedem 
ſuam ſæpe mutare, et cum unius, pluriumve arti- 
culorum, doloribus alternare, ſecernitur: Porro 
in rheumatiſmo dolor preſſu magis urget, et vix 


aut ne vix quidem tuſſi vel vomitione eomitatur. 


Hepatitis interdum pneumoniæ conjungitur; 
quando autem pulmo ipſe, ipſiuſve, coſtarumve 
pleura non afficitur, ab hoc, claviculæ, ſummive 
humeri dextri dolore abſente, qui quidem fere 
ſemper acutam hepatitiden comitatur, dignoſci po- 
teſt: Porro in pneumonia dolor magis diffunditur, 
ſedemque ſuam altius figit, excreatio eſt copioſior, 
et ſanguine nonnunquam tingitur; tuſſis, et ſpiran- 


di difficultas ſunt moleſtiores, ægerque in latus af- 
E 2 feſtum 

fectum difficilius recumbit ; que quidem omnia in 
hepatitide diverſa ſunt: Inſuper pneumonia idio- 
pathica in India Orientali, aut Occidentali raro 
obſeryatur. 


Haud ita quidem facile a pneumonia ſecernitur, 
quando illa jecinoris pars, cui coſtæ ſpuriæ re- 
ſpondent, afficitur, et hæc affectio adeo ſe diffun- 
dit, ut ſeptum tranſverſum ita premat, ut thoracis 
cavum imminuatur; re autem ita ſe habente, tuſſis 
eſt plerumque ſicca: BuRsERIUSs doctus de hac 
re tractans monet, ut æger incubet genubus ſur- 
ſum levatis, ita ut abdominis muſculi laxentur, 
quo accuratius ſcrutemur, num hepar inflamma- 


tione affectum, aut mole auctum exiſtet. 


Hepatitis multo facilius dignoſcitur a gaſtriti- 
de per ardorem et dolorem, quibus ventriculus af. 
ficitur, quibuſlibet praeſertim rebus ingeſtis : Por- 
ro debilitas in hepatitide minime æque inſignis eſt, 


ac in gaſtritide. 


Cum 

Cum autem diſtinctiones noſologicæ proſint 


tantum, ubi remedia, et medendi ratio diverſa 


ſunt, parum refert, num acutam hepatitiden a 


pneumonia, gaſtritide, aliiſque morbis inflamma- 


tionem habentibus, que eadem fere remedia poſtu- 


lant, dignoſcere valeamus, 

DE PROCLIVITATE IN HEPATITIDEN, 


Dx illa corporis conditione, quæ homines huic 
morbo opportunos reddit, nondum ſatis conſtat: 
Obſervationibus autem {criptorum de hac re accu- 
ratiſſimorum liquet, morbum impuberes raro affi- 
cere : Illos, qui robore et ætate florentes ex regi- 
onibus frigidis in Indiam Orientalem aut Occi- 
dentalem migrant, temperamento ſanguineo præ- 
ſertim præditos, quibuſque vires morbis prægreſ- 
ſis, aliiſve cauſis debilitantibus nondum infirman- 
tur, hepatitidi acutæ exquiſitius inſignitæ, pre 
cæteris hominibus obnoxios eſſe: Corpore autem 
infirmos, et temperamento melancholico præditos, 
quibus corporis et animi vires, rebus adverſis, mor- 
biſque, et luxu franguntur, lentæ hepatitidi oppor- 


tunos eſſe. 


Nonnullis clinicis perſuadetur hepatitiden non 
eſſe magis familiarem et exitialem maribus, quam 
fœminis, quæ, durante morbo, amenorrhoea affi- 


ciuntur. 
| CAUSZA 

CAUSZ REMOTE. 


PLurIME exiſtunt cauſæ remote, tam prædiſ- 
ponentes, quam excitantes, quæ hepatitidi occaſi- 
onem præbuiſſe feruntur; qualia ſunt ictus capiti, 
vel hepatis regioni illati; potus frigidus; balneum 
frigidum, vel quies, et ſomnus in terra humida, 
dum corpus præter ſolitum calet; calculi in ductu 
ſive hepatico ſive cyſtico hærentes; aſcarides ex 
inteſtinis ad hepar uſque repentes, et ſtimulo per- 
petuo irritantes; intemperantia, et præſertim me- 
raciorum potionum abuſus; animi affectus violenti; 
exercitatio corporis vehemens ; diæta prava; radii 
ſolares; hydrargyri abuſus; morbi prægreſſi; et ca- 


lor. 


Multum quidem abeſt, ut modus, quo illz cau- 
ſz morbum inducunt, intelligatur : Cum autem 


hepatitis in regionibus frigidis raro ſe oſtendit, vi- 


riſimile videtur, omnes longas cauſarum ſeries hic 


recenſitas, 


4⁰ DE HEPATITIDE. 
recenſitas, ſi calorem excipiamus, prædiſſ ponenti- 
bus eſſe annumerandas: Si enim res non ita ſe 
haberet, hepatitis æque frequens in frigidis, ac in 


calidis regionibus eſſe oporteret. 


Caloris operandi modus adeo obſcurus eſt, ut 
num cauſa excitans ſit, jure dubitari poſſit: quam- 
vis enim calor in oris Bengalæ, et Coromandelæ 
idem ſit, morbus tamen longe frequentior eſt in 
hac, quam in illa, ut conſtat ex obſervationibus 
Doctoris Lind : Ali igitur res tanti diſcriminis 


cauſæ exiſtant oportet, nec alia, quam horum lo- 


corum ſoli, et a&ris diſcrimen, cauſa ſubeſſe vide- 


tur: Conſtat enim obſervatione morbum magis 
pendere ex ſubitis ac violentis aëris mutationibus, 
quam ex magnitudine caloris: Sic licet calor ſit 
intenſior, attamen ſi ſupra vel infra eundem ther- 
mometri Fahrenheitiani gradum non multum fluc- 


tuet, Europzi, modo radiis ſolaribus non obji- 


ciantur, raro hepatitide, tentari ſolent. 


Auctores 

Auctores obſervant morbum eſſe multo rario- 
rem in Bengala, ubi res militaris geritur in navi- | 
giis tectis, ut a radiis ſolis defendantur, et ubi 
commeatus meliores ſunt, et conſtantius ſuppedi- 
tantur : Hoc diſcrimen magna ex parte pendere 
poteſt ex majore aëris Bengalenſis humore, præ 


acre littoris Coromandelæ, ubi ſolum eſt ficcum et 


arenoſum, et venti calidi, et ſicci, qui immenſas 
arenæ planities radiis ſolis ad perpendiculum tor- 
refactas verrunt, et ſuperficiem adeo ſiccam red- 
dunt, ut cutis conſtricta fiat, corporiſque calor uſ- 
que adeo ſupra ſanitatis normam augeatur, et 
actio vaſorum hepatis præter ſolitum intendatur, 
uti ex dolente caloris ſenſu, qui in illa regione per- 
cipitur, et vomitione bilioſa, qua mox excipitur, 
manifeſtum eſt. Si, his rebus circumſtantibus, fri- 
gus corpori quovis modo, veluti aëre nocturno, 
aura marina, vel potu frigido, &c. adhibeatur, 
ſigna multum augentur, et acuta hepatitis plerum- 


que ſupervenit. 


F == BU 

Si hæ temperiei viciſſitudines morbo, uno im- 
petu, excitando impares fuerint, ſæpius tamen ite- 
ratæ totum corpus, et præſertim hepar tanta debi- 
litate afficiunt, ut hepatitis lenta citius aut n 
inducatur: Non faciam, ut rationem reddam, 
quare jecur pre cæteris viſceribus ex hac cauſa- 
rum conjunctione aptum fit in inflammationem, 
imperfectus enim ſcientiæ noſtræ ſtatus nulla præ- 
bet principia, quibus hæc queſtio dirimatur: Nec 
minus obſcurus videtur cæterarum cauſarum ope- 
randi modus, nec aliud dici poſſe videtur, quam 
quod agunt inducendo diatheſin ſthenicam, vel aſthe- 
nicam: Dici poſſit, et dictum quidem fuit, liquores 
ſpirituoſos, et calorem actione ſpecifica in hepar a- 
gere; hujuſmodi autem dicta nihil aliud, quam do- 
lus, aut fallax ignorantiæ noſtræ confeſſio ſunt, nec 
iiſdem ab ulteriori rerum in veſtigatione deterrendi 
ſumus: Ad hanc quidem accendimur luminis ſplen- 
dore, quem nuper quibuſdam functionum anima- 
lium offudit chymia, ſcientiarum regina, quæ cla- 
vem imis machinæ animalis penetralibus reſerandis 


promittit. 
Poſt 

Poſt hanc, de noſtra cauſarum remotarum ope- 
randi modi ignorantia, confeſſionem, parum nobis 
conſtare videamur, ſi aliquid de cauſa proxima 
proferre audeamus.: Hoc quidem argumentum fi- 
lentio preterire lubenter vellem, cum autem mo- 
ris ſit aliquid de hac etiam re dicere, mihi condo» 
adibdum ſpero, {i paucula ex his, que mihi de ea- 
dem ſæpius ſpeculanti ſe obtulerunt, in medium 
proferam : Hoc quidem quam breviſſime potero 
perſtringam, ne ultra limites, quibus hujuſmodi 
diſputationes inaugurales neceſſario circumſcribun- 


tur, longius excurrerem. 

CAUSA PROXIMA. 


QuiBuspan forſan neceſſarium videatur, de 
omnibus, quæ de hac quæſtione difficili excogi- 
tatæ fuerint, opinionibus, hic loci dicendum efle, 
hoc autem nec animus, nec tempus ſinunt, paucas 
igitur tantum perſtringere volo. 

CULLEnvs celeberrimus poſuit vaſorum extre- 
morum ſpaſmum actionem auctam in ramis ipſo- 
rum majoribus ſuſtinentem cauſam inflammationis 


proximam fuiſſe: Sedenim viri multi ingenioſi in- 


ter quos præcipue numerentur Profeſſores noſtri 


illuſtriſſimi Duncanus, RuTHERFoRDIUsS, et 
GREOORIUs nullam doctrinæ ſpaſmodicæ eviden- 
tiam perſpicientes eandem rejiciunt, et inflamma- 
tionis phœnomenis, cauſis, et remediis perpenſis in- 
flammationem in duas ſpecies nempe in activam et 


paſſivam dividunt, 


HALLERUS 

HALLERUS eximius, et hujus veſtigia premen- 
tes Dr LuBBock et Dominus ALLEN aliam hy- 
potheſin excogitaverunt, inflammationem nempe 
ſemper ſedem ſuam figere in arteriolis minutiſſimis, 
haſque vel aliquantum virium ſuarum natura- 
lium amiſiſſe, vel truncos, unde oriuntur, virium 
incrementum accepiſſe, dum illæ, nimirum arte- 
riolz, nihil roboris, vel ſaltem non quantum pro 
rata ratione incremento roboris truncorum reſpon- 
deret, acceperint: Vel ſi genus ſanguiferum debi- 
litate afficiatur, robur arteriolis, quod ſupererit, 


non apte reſpondere illi, quod in truncis exiſtit. 


Hanc opinionem in diſſertatione ſua inaugurali 
hic loci nuper edita Dr WALKER vulgavit; qui- 
cunque autem eandem vel leviſſime cogitaverit, is, 
nihil aliud, quam inane æſtuantis imaginationis 
phantaſma eſſe, percipiet: Eadem enim remedia, 
quæ in una inflammatione proſunt, in alia obeſſe 
obſervatione conſtat: Cauſa igitur proxima in 
utraque eadem eſſe nequit. Animum pauliſper 
advertamus ad initium et progreſſum inflammatio- 

nis; et hujus exemplum proferamus ophthalmiam, 


utpote in qua ob membranarum pelluciditatem, 


morbi phznomena clare conſpici poſſunt. 


Prima ſigna quæ percipi poſſunt, ſunt caloris, 


vel tenſionis ſenſus, et paulo poſt particulæ ſan- 


guinis rubræ in vaſcula, quæ antea humorem ſe- 


roſum ſolum recipiebant, tranſire obſervantur; 


tandem plures particulæ rubræ ſe oſtendunt, et 


augeri perſtant, donec maxima adnatæ pars colo- 


rem rubrum uniformem induat. 
Nunc queritur, ex quanam vaſorum conditione 


pendent hæc phænomena? 


Due tantum opiniones hucuſque prolatz ſunt ; 
nimirum vel actio vaſorum magnorum aucta parti- 
culas rubras in vaſcula ſeroſa pellit, dum horum 
robur idem, ac in ſanitate perſtat, vel minuitur 
ita, ut vi vaſorum majorum ordinariæ cedat. Ad- 
modum quidem veriſimile videtur, vaſcula adnatz 


modo illa, modo hac conditione affecta exiſtere ; 


expe- 

experientia enim conſtat aliam oculi inflammatio- 
nem ſanari regimine antiphlogiſtico, ſanguinis de- 
tractione, alvi purgatione, ſtimulumque luminis et 
exercitationis vitando, nec minus eadem experien- 
tia conſtat aliam ophthalmiam feliciter curari cin- 
chona, vino, ſtimuloque lucis et exercitationis, 
quod evidenter probat illius eſſentiam in ſthenica, 

hujus autem in aſthenica diatheſi conſiſtere: Porro 
convenit inter omnes, qui rebus veris, et facts, 
magis quam opinionibus moventur, oculi inflam- 
mationem, que initio actuoſa erat, progrediente 
morbo in debilitatem abire, jamque medendi ra- 
tionem omnino contrariam iſti, que initio erat 
idonea, poſtulare ; et ſane ita res ſe habet in om- 
ni inflammatione actuoſa, quæ ocyus, ſerius pro 
vaſorum robore, et cauſarum vi in ſpeciem path- 
vam deſinit: Tempus, quo hc mutatio fiat in di- 
verſis exemplis, eſt diverſum; tranſitus interdum 
eſt adeo velox, ut medicorum minus accuratorum 


obſervationem eftugiat. Nonne line ratio vera 


redditur, quare ſanguinis detractio in primis ac- 


tuoſæ inflammationis ſtadiis prode!? ? 

Modus, quo inflammatio activa in paſſivam ter- 


minatur illuſtrari poteſt, conſiderando ſanguinis 


congeſtionem in omni exemplo in vaſis inflammatis 


exiſtere, et quod ex eo conſequitur, hæc vaſa præ- 


ter naturam diſtendi: His poſitis manifeſtum eſt, 


ſi congeſtio, morbi initio, ſanguinis quantitatem 
minuendo, vel ejus diſtributionem ad alias partes 
veſicatoriis tempeſtive adhibitis, vel aliis modis fa- 
ciendo, tollatur, tonum vaſorum conſervatum iri, 
et ulteriorem morbi progreſſum opprimendum; 
vel etiamſi morbus aliquantum progreſſus fuerit, 
eadem auxilia, cauſam diſtendentem tollendo, et 
vaſis toni, quem amiſerant, occaſionem recuperan- 


di præbendo, profitura eſſe. 


Si autem congeſtio aliquamdiu perſtiterit, et 
vaſorum vires inſigniter minutæ fuerint, ſuppura- 
tio, aut ſchirrus, prout inflammatio plus minus 
gravis fuerit, ſupervenire ſolent. Quicunque has 
rei rationes caute, et candide pependerit, is, uti 
opinor, non colligere non poterit, quin duæ in- 


flammationis ſpecies exiſtant, quarum altera ex 


nimio 


nnn 7. 

nimio et morboſo vaſorum vigore, altera vero ex 
eorundem laxitate, et debilitate pendet: Semper 
vero memoria tenendum, de hac re raticionantem 


facile in errorem induci, ni animum vertat ad faci- 


litatem et proclivitatem, quibus inflammatio activa 


in paſſivam mutatur. His, qui hypotheſin debili- 


tatis tuentur, hanc mutationem non accedere pro- 


bandum incumbit. 


Quomodo ratio reddenda inflammationis actuo- 


ſx frigoris actione ſanatæ? 


Nonne veſicatoria partis, cui admoventur, in- 
flammationem activam prius excitant, quam paſſiva 


ſupervenerit ? 
Nonne ignis idem efficit ! 


Hzc principia inflammationis generatim ra- 
tionem reddere videntur, et modo, quo hepati- 
tis acuta in ſuppurationem, gangrænam et ſchir- 
rum deſinit, illuſtrando inſerviunt: Porro ex- 
ponunt qua ratione ſchirrus, nulla acuta in- 
ſlammatione prægreſſa, inducatur, actione cauſa- 


G. rum 

trum infirmantium paulatim agentium, quales ſunt 


commoratio longa in regionibus calidis, ſpirituum » 
deſtillatorum abuſus, animi affectus, &c. quibus 
hepatis vaſa laxantur, effunduntque partem humo- 


rum circumeuntium, lympham probabiliter coagu- 


labilem, quæ concreſcens ſolida evadit, et ni venis 


Iymphaticis ſummoveatur, pondus, et molem he. 


patis auget. 


R ATIO 3 

RATIO QUORUNDAM SYMPTOMA- 
TUM. 


Humeri dextri, et clavicule dolor diverſis cauſis 
tribuitur: Sunt qui eundem oriri putant ex ſepti 
tranſverſi inflammatione cum mediaſtino communi- 
cata, et hujus curſum legente, ad partem thoracis 
ſuperiorem diffuſa: Alii nulla ratione probabili 
allata, e nexu quodam nervorum pendere opinan- 
tur. Oriri forſan poteſt ex conſenſu, qui inter 
omnes ejuſdem lateris corporis partes exiſtere ob- 


ſervatur. 


Hypochondrii dextri tenſis et dolor inflammationi 
dextrum jecoris lobum plerumque occupanti impu- 


tari ſolent. 


Spirandi difficultas, fmgultus, tuſ}is, decubitnſque 
in latus ſiniſtrum difficilis pendent non ſolum ex 

inflammatione ad ſeptum tranſverſum et pleuram 
coſtarum, et pulmonem uſque propagata, ſed etiam 


ex aucto hepatis pondere, quod ligamenta ejus 


præter ſolitum tendit. 


Vomitus oritur ex ſuperficie hepatis concava in- 


flammata, mole aucta, et ventriculum comprimen- 


te, vel ex inflammatione in ventriculum ipſum ſer- 


pente, ſæpius autem ex magna bilis copia, quæ in 
duodenum profunditur, cujus motu periſtaltico in- 
verſo in ſtomachum defertur, et ſtimulo ſuo nau- 


ſeam, et vomitionem excitat. 


Humerorum convexitas, pectoriſque deformitas, 
quæ huic malo ſuperveniunt, ex corpore perpetuo 
antrorſum inclinato oriri videntur; hoc enim ſitu 
dolor levatur, quia jecur ſepto tranſverſo non adeo 
comprimi videtur. 

Frequentior hepatitidis lentæ occaſio ex ſanguinis 
hepatici dotibus, cujus maxima pars conſtat ex la- 

f tice 


DE HEPATITIDE. 53 


tice venarum, qui multo minus ſtimulat, quam 


fluidum arterioſum, pendere videtur. 


De coloris, ponderis, moliſque hepatis mutationi- 


$15 ſupra jam dictum ſit, 

PROGNOSIS. 


Jupicivm de eventu animum ad antecedentia, 
morbi vim, ad tempus, et ægri ætatem, corporiſ- 


que habitum, accurate advertendo dirigi debet. 


Si animi pariter ac corporis vires morbis præ- 
greſſis, intemperantia, vel exhauriente longæ pe- 
regrinationis opere multum franguntur, malum au- 
gurandum: In plagis enim calidis hepatitis acuta 
tanta proclivitate in ſuppurationem fertur, ut 
etiam in exemplis, quæ modicis ſignis comitantur, 
nulla ſalutis ſpes exiſtat, ni medicus initio, vel 
brevi poſt morbum inchoatum, arceſſatur: Sin mi- 
nus morbus, ut antea diximus, brevi in inflamma- 
tionem paſſivam ſchirro vel ſuppuratione comitan- 


te deſinit. 


Magna ſpirandi difficultas, cum tuſſi ſicca et 


moleſta, et gravi ad claviculam et ſummum hume- 


i 

ri dextri dolore, maximum periculum, ni brevi 
idoneis remediis cedant, inſtare ſemper indicant. 
Si autem ſigna moleſtiora, aliqua exinanitione, vel 
arte facta, vel ſponte ſuperveniente, comitante ſi- 
mul humore totius corporis ſuperficiei frigidulo, 
inſigniter remiſerint; vel ſi morbus ad ſpeciem 
lentam pertinet, et nativus oris nitor redierit, ſi 
alvi excretio fœtorem iſtum peculiarem perdiderit, 
quo in hac affectione inſignitur, et. ſpeciem ſuam 
naturalem ſimul recuperet, exitum felicem præſa- 


gire licebit. 


Sin autem acuta in lentam deſierit, vireſque, et 
naturalis oris color non redierint, cautiſſime de 
eventu judicandum erit; iſtius enim modi rebus 
circumſtantibus, ſuppuratio, aut ſchirrus ſuperve- 


nire ſolent. 


Plus plerumque periculi in acuta imminet, 
quam in hepatitide lenta, modo hæc non longius 
porrecta, vel non neglecta fuerit; poſtquam enim 


aliquantum progreſſa fuerit, medicamentorum, quæ 
adhiberi 

adhiberi ſolent, viribus reſiſtere ſolet ; pus enim 
formatur, et febris hectica, magna debilitate co- 
mitante, quæ ægri miſeriis finem ponit, brevi ſu- 
pervenit. In omni fere caſu, ſummum ſuppura- 
tioni periculum imminet; quando pus in ventricu- 
lum, aut pulmonem tranſit, exitium plerumque ad- 
fert; hoc autem perpetuum non eſt, haud deſunt 


enim hominum exempla, qui ex utroque caſu con- 


valuerunt. 


Si pus in abdominis cavum viam patefaciat, 
ſemper lethalis evadit: Si abſceſſus extrorſum tu- 
meat, ita ut pus foras per tegumenta communia 
exinaniatur, æger haud raro reſervatur. Si in he- 
patitide lenta alvi excretio cum pure commixta 
fuerit, vel admodum fluida, vel fœtida exiſtat, 


malum augurandum. 


RATIO 

RATIO MEDENDl. 


Ex pathologia ſupra tradita patet, duas exiſtere 
hujus morbi ſpecies, acutam nimirum et lentam, 
naturam et cauſam proximam omnino diverſas, et 


proinde medendi conſilia eſſe duo. 


In hepatitide acuta, quæ in ſthenica totius cor- 
poris, et præſertim vaſorum hepaticorum diatheſi 
conſiſtit, conſilium eſt vigorem nimium et vim ho- 
rum vaſorum minuere : Remedia huic fini accom- 
modata ſunt ſanguinis detractio, medicamenta ca- 
thartica, et veſicatoria. 

Medicus ſagax ex rebus uniuſcujuſque caſus 
circumſtantibus judicabit, quonam morbi tempore 
hæc remedia maxime profitura ſint, quouſque, qui- 
buſque limitibas circumſcripta, præſcribenda ſint: 
Quicquid enim boni ex eorundem uſu ſperandum 
eſt, manifeſtum eſt, id omnino, ob ſubitam diathe- 

H | ſeos 

ſeos ſthenicæ in aſthenicam mutationem, pendere 
ex celeritate, qua violentus indirectæ debilitatis 
æſtus reprimitur: Remedia igitur ineunte morbo 
uſurpanda, et caute et ſimul audenter adminiſtran- 


da ſunt, prout ſigna poſtulare videntur. 


In omni hepatitidis acutæ caſu, regimen anti- 
plogiſticum religioſe præcipiendum; pro hujus re- 
giminis parte, diluentia grata, et refrigerantia, 
qualia ſunt acida nativa frugum, et ſales neutrales, 
julapium ſcilicet ſalinum, et nitrum magna aquæ 
copia ſolutum ſummi erunt momenti ad irritationem, 
ex ſiti immodica et calore intenſo, quæ perpetuo 
adſunt, mitigandam, et vires reficiendas. Haud 
vulgaris peritiæ nec levis quidem judicii eſt, dig- 
noſcere quanta eſſe debet ſanguinis detractio, quan- 
doque iteranda: Hæc autem ægri viribus et æta- 
te, ſignorum gravitate, morbi tempore, et effectu 
in pulſum edito, plerumque ordinari poteſt: Pauci 
quidem exiſtunt clinici hac felici judicandi faculta- 


te præditi, quæ majorem rerum uſum, animique 


intentionem poſtulat, quam medicinæ incumbentes 


previdere 

prævidere ſolent. Hepatitis acuta in regionibus cali- 
dis, India præſertim Orientali, et Occidentali cur- 

ſum ſuum tanta velocitate abſolvit, ut niſi ſangui- 
nis detractio, primo ſecundo vel ſaltem tertio mor- 
bi die, fiat, remedium anceps et periculoſum ple- 
rumque futura ſit: Nec dubitandum cenſeo, quin 
infauſta clades a clinicis in hoc morbo obſervata, 


hoc remedio et intempeſtive et ſine diſcrimine ad- 


miniſtrato, profluxerit. 


Sanguinis detractio componi poteſt libre lancis 
ancipiti, quam rudis cujuſve ſimulatoris manus li- 
brare neſcit, namque, 

&* Tncidit in Scyllam, cupiens vitare Charybdim.“ 
Huic conſilio inſerviunt cathartica refrigerantia; 
mitiora plerumque anteponenda ſunt, qualia ſunt 
Infus: Tamarind: cum Senna, Kali: tartar: et 
Natron: tartar : larga aquæ copia diluta, ut ſtric- 
tius antiphlogiſtica fiant; quo occuratur nauſeæ 
cæteriſque ſenſibus ingratis, quæ nonnunquam ex- 
citant, quando juſto minori aquæ copia exhiben- 


tur. 


Medi- 

Medicamenta veſicatoria efficaciſſimas ſanguinis 
detractioni ſuppetias ferunt : Ineunte morbo ad- 
moveri debent, frequentemque eorundem iteratio- 
nem yiſceris inflammati vicinitati applicatam multo 
plus ad ſuppurationem præ veniendam valere, quam 
humorum detractionem ex unica tantum parte 
veſicata, experientia conſtat. Veſicatorium impo- 
ni debet, quam proxime fieri poteſt, parti dolenti; 
cum autem cantharidum ſtimulus ſanguinis detra- 
hendi effectus minus efficaces reddit, cunctandum 
eſt, donec ſanguinis detractio actionem vaſorum 
nimiam minuerit. Si morbus equidem lenis fuerit, 
veſicatorium ſtatim poſt primam ſanguinis miſſio- 
nem admovere fas eſt; fin autem morbus gravior 
ſit, alteramque ſanguinis detractionem neceſſariam 
fore prævideatur, cantharidum uſum, uſque dum 
hoc impedimentum tollatur, differre conveniet: 
Nec hic loci obliviſcendum, haud parvi eſſe judi- 
cui, morbi tempus diſcernere, quo veſicatoria ad- 
movenda ſint; ſi enim juſto maturius uſurpentur, 
quod tamen raro ob magnam mali velocitatem fit, 


ſtimulo, quem vaſis addunt, ſanguinis detractionis 


effectibus 

effectibus utpote contrario, nocere inveniuntur : 
In hoc cauto veſicatoriorum uſu multus eſt Cel. 
CULLENUS, ſagax ille medicus rerum uſu peritus. 
Ex hoc igitur medicine uſu, quem experientia 
comprobavit, veſicatoriorum effectus haud parum 
ab his, quos ſanguinis detractio edit, diſcrepare 


manifeſtum eſt. 


Quomodo igitur veſicatoriorum operandi modi 


ratio reddenda ? 


Quando hc remedia adhibentur, partis inflam- 
mationem cient, ſtimulando, et augendo vaſorum 
actionem ſupra normam naturalem. Hæc actio 
aucta in paſſivam inflammationem, humorum de- 
tractione ex finibus vaſorum laxatis comitante, 
brevi deſinet: Hæc actio aucta vaſorum partis 
acuta inflammatione affectæ contingere nequit, quin 
ſanguinis fluxus eandem partem verſus augeatug, 
quo fiet, ut ſanguinis congeſtio in jecoris vaſis jam 
ultra modum diſtentis tollatur, viriumque jactura, 


quæ ipſis imminebat, prœveniatur oporteat. 


Poſt 

Poſt aliquod tempus cantharidum pars reſorbe- 
tur, et ſtimulo ſuo ciet, ut vaſa hepatica, quibus 
vires adhuc intactæ manent, ſe onere ſanguinis ni- 
mio expediant, et ad priſtinam magnitudinem ſuam 
paulatim redeant. Veſicatoria hoc operandi mo- 
do in acuta inflammatione prodeſſe, patet ex com- 
modo, quod ex frequenti eorundem iteratione fini 


exoptando adeo neceſſaria percipitur. 


Veſicatoriis agentibus, copioſus diluentium uſus 
præcipiendus eſt: Hoc præſertim neceſſarium eſt 
in regionibus calidis, in his enim organa urine in- 
ſervientia cantharidum ſtimulo, plus quam in fri- 


gidis, aut temperate calidis, affici ſolent. 


Præter regimen antiphlogiſticum, medicamenta 
refrigerantia, ſanguinis detractionem, purgantia et 
veſicatoria, quibus vigor vaſorum nimius efficaciſ- 
ſime minuitur, medicamenta diaphoretica ex ſtibio 
præparata, minus licet actuoſa, vi inſigni pollent, 
doſibus aliquanto ſuperficiei humori ciendo ſuſti- 


nendoque paribus adminiſtrata; hoc conſilium 
copioſo 

copioſo diluentium tepidorum uſu haud parum 
promovetur : Sique morbus, ut ſæpe fit, pneumo- 
niam comitem habuerit, aliquamve excreatione ter- 
minandi proclivitatem oſtenderit, inter efficaciſſima 


hunc finem afſequendi auxilia invenientur. 


Clinicus valido et tempeſtivo horum remedio- 
rum uſu, indirectæ debilitati ejuſque ſequelis oc- 
currere plerumque valebit. Sin autem morbus, 
ob violentiam, aut auxilium medicum ſerius adhi- 
bitum, his remediis non ceſſerit, ſique ſimul nulla 
ſuppurationis ſigna adfuerint, ad bydrargyrum ſta- 


tim confugiendum eſt, 


Opinio aliquamdiu invaluit, hydrargyrum vi 
quadam ſpeciali omnibus jecinoris morbis mederi: 
clinici ſagaces brevi perceperuut hoc medicamen- 
tum ſine diſcrimine adhibitum, haud parum damni 
et periculi ſecum afferre, nee unquam jam exhi- 
bendum jubent, donec diatheſis phlogiſtica admi- 
niſtratione antiphlogiſtica penitus reprimatur; tum 
demum hydrargyrus prodeſt: Acutz enim hepa- 

titidis 

titidis reſolutionem haud raro debilitate in lentani 

hepatitiden apta comitari, accurata obſervatione 
conſtat: Raro quidem evenit, ut remedia in hepa- 
titide acuta adeo perite adminiſtrentur, ut hæc de- 
bilitas, quæ tanta vi in lenta hepatitide inducenda 


pollet, non ſuperveniat. 


Nunc demum occaſio adeſt adminiſtrandi hy- 
drargyrum, quod torpidam venam porte in juſtum 
tempus excitando, cavet ne debilitas in ſchirrum 


abeat. 


Hac medendi ratione rite perpenſa, nonne ma- 
nifeſtum eſt, poſito hepatitiden acutam ex debilita- 
te vaſorum partis inflammatæ pendere, morbum 
diatheſi totius corporis phlogiſtica, quæ ſemper 
adeſt, ſponte ſolutum iri, quandoquidem hydrar- 
gyrus eidem diatheſin phlogiſticam, five auctam 
totius corporis actionem ciendo medetur? Ex ra- 
tione igitur medendi, morboſum vaſorum hepati- 
corum vigorem ſemper acutam hepatitiden comi- 
tari, patet. | 


Procli- 

Proclivitatem hepatitidis in ſchirrum diverſam 
eſſe in diverſis exemplis obſervatione conſtat, modo 
eſt levis tantum, modo vero eſt admodum inſignis: 
Hinc hydrargyri copia variis caſibus neceſſaria eſt 
admodum varia : Alia exempla leniori hydrargyri 
ſtimulo in juſtum tempus adhibiti, ita ut os leviter 
exulceretur, ſanantur; aliis vero, non niſi lenem 
ptyaliſmum ciendo, et aliquandiu ſuſtinendo, mede- 
ri non poteſt. Quod hydrargyri adminiſtrationem 
attinet, fricatio plerumque anteponitur : Unguen- 
tum hypochondrio dextro affricari ſolet, creditur 
enim majore vi pollere, quando quam proxime 
parti affectæ applicatur: Nonnulli autem exiſti- 
mant parum referre, cuinam parti affricetur, utrum 
interne vel externe adminiſtretur; modo effectus, 
quos in corpus edit, æquales fuerint: haud ſem- 
per tamen hypochondrio dextro propter velicatorii 


exulcerationem adhiberi poteſt. 


Quando morbus in ſuppurationem terminatur, 
ut ſæpe evenit, vires ægri fatiſcentes dizzta gene- 


roſa, cinchona, et vino ſuſtinende ſunt ; et ſi ab- 


] ſceſſus 

ſceſſus extrorſum tumeat, res chirurgo concreden- 
da. In hepatitide lenta, ſive idiopathica, ſive ſymp- 
tomatica, remedia maxime idonea, ſunt cathartica 
mitiora, hydrargyrus, medicamenta exulceratoria, 


roborartia, et opium. 


Quæ ſupra de hydrargyri, et medicamentorum 


exulceratoriorum uſu diximus, eadem huic pariter 


morbi forme accommodari poſſunt, hoc tamen 
diſcrimen intercedit, quod in lenta ptyaliſmus nun- 
quam audendus, et quod nonnunquam hydrargy- 
rum omittere, et certis intervallis repetere, opporte- 
bit, quæ medici peritia, et rebus uniuſcujuſque ex- 


empli circumſtantibus, decernenda erunt. 


Quamvis hydrargyri uſum in hoc morbo haud 
parum jam commendavimus, non eſt diſſimulandum 
tamen, quin caſus ſubinde occurrant, quorum ſigna 
huic remedio in longius licet tempus adhibito, non 
cedunt : Binarum igitur Indiarum incolæ memo- 
ria beneficii ſempiterna aſtringuntur Domino 
ScoTT Bombaice, qui ingenio ſidente, et quodvis 
audendi 


1 

audendi capace probavit experimentis non ſolum 
in ſe ipſum, ſed etiam in plures alios, inſtitutis, 
acidum nitricum vi etiam majore pollere, non ſo- 
lum contra hunc morbum horrendum, ſed etiam 
adverſus ipſam luem veneream, omnium malorum, 
quibus gens humana plectitur diriſſimum, longe 


teterrimum. 


Dominus Scorer acidum nitricum hepatitide 
lenta laborantibus ſolis adminiſtravit; noluit enim 
egrorum ſuorum vitam in periculum adducere, 
utpote tunc temporis ratus remedium eſſe anceps. 
Hujus medicamenti efficacia adverſus luem vene- 
ream in regio florentis hujus urbis noſocomio nu- 
per conſirmata eſt: Quoniam autem hepatitidis 
occaſio nondum ſe hic loci fuit, in obſervationibus, 
et fide Domini ScoTT acquieſcendum, uſque dum 


periculum faciendi occaſio ſe obtulerit. 


Auctor jam laudatus opinatur medicamentum 


ſuum, modo doſibus ſatis magnis ſumatur, profitu- 
rum in his India febribus, quæ nominate fuerunt 


12 bilioſæ 


. 

bilioſæ, nervoſæ, vel putridæ, et in quibus hydrar- 


gyrus vi quadam peculiari agere videtur. 


Qui fuſius de his rebus certiores fieri volue- 
rint, hos ad opus utile, hic loci a duobus doctori- 
bus DUN c ANIS, patre et filio, vulgatum, cui titu- 


lus, Annals of Medicine, relegandos cenſemus. 


Quando hic morbus dyſenteriæ ſignis vel febri- 
bus remittentibus aut intermittentibus comitatur, 
in his etiam caſibus, hydrargyro, remediiſque, quæ 
illis affectionibus accommodantur, cedere obſerva- 
tur. Ante hydrargyri exhibitionem alvi excretio 
parvis catharticorum mitiorum doſibus promoven- 
da eſt, ſi diarrhœa non adſit, et medicamentorum 
aſtringentium uſus, m alvi proluvies tanta fit, ut 
debilitatem periculoſam inducat, caute vitandus 
eſt, Hac inteſtinorum lævitas induſiis laneis et 
unguento hydrargyri abdomini affricato cedere ſo- 
let. Lenis geſtationis exercitatio multum prodeſt, 


interea a calore nimio, omnique cceli intemperie, 


cœteriſque cauſis excitantibus ſedulo cavendum. 


Dyſpepſiæ 

Dyſpepſiæ ſigna a cinchona, colombæ radice, 
floribuſque chamcemelt mitigari poſſunt; hæc au- 
tem caute ſumenda ſunt: Infuſum amarum cum 
| parva tincturæ corticis Peruviani, et radicis colom- 
be quantitate melius reſpondere ſolet. Diæta 


debet efle generoſa, et largiore aromatum copia 


ſcite condita, et concoctu facilis. 


Inter prandendum unus, alterve veteris Madei- 
renſis, aliuſve vin generoſt cyathus plurimum 
prodeſſe invenietur. Communis ægri potus ex 
vino, vel ſpiritu ſacchari Barbadenſis aqua diluto, 
conſtare debet; cereviſia enim tenuis ventriculo 


acorem gignere ſolet. 


Tuſſis moleſta, quæ hepatitiden plerumque co- 


mitatur nullo remedio certius, quam opio levatur. 


Lateris dolor fotu et enematibus emollientibus 


* 


conſopiri poteſt. 


Denique 


* OY ans DNS — - . _ — — 
—— _ — — — : 
* — - 
— — — — —U— 9610 = 


— ns — — 
” of * * . 


— — — — = 


— — — I —<——_ 
od — - _—_— 


—— — — 
22 
7 

— — 


. 


70 DE HEPATITIDE. 

Denique fi morbus huic medendi methodo re- 
ſiſtiterit, gro in cœlum mite migrandum, uſu me- 
dicamentorum ſimul per aliquod tempus omiſſo, 
idoneo deinceps intervallo iterando, qua ratione 


multi ſæpe convaluerunt. 


FINIS. 


9. 


